คือรู้สึกว่าตัวเองหายใจไม่อิ่ม ไม่เต็มปอด ตัองพยายามหายใจลึกๆ จึงจะรู้สึกดี
สวัสดีค่ะ อาการรู้สึกหายใจไม่อิ่ม ไม่เต็มปอด ดังกล่าวมา อาจเกิดจาก โรคเกี่ยวกับทางเดินหายใจเช่น โรคหอบหืดจากหลอดลมหดตัวแคบลง โรคปอดอักเสบหรือติดเชื้อ อาจพบร่วมกับอาการไข้ ไอ หอบเหนื่อย ระบบทางเดินหายใจถูกกีดขวาง หรือมีสิ่งแปลกปลอมติดอยู่ เกิดหลังการออกกำลังกายหรือทำงานหนัก ภาวะกรดไหลย้อนอาจมีแสบร้อนกลางอก หรือเกิดเหตุการณ์ทำให้ตื่นตระหนกตกใจกะทันหัน หรือมีความวิตกกังวลกระตุ้นให้มีอาการในเบื้องต้น งดการทำงานหนักๆ อยู่ในที่ที่มีอากาศถ่ายเทได้ดี สังเกตอาการ ถ้ามีอาการมากขึ้นเรื่อยๆ จนรู้สึกว่าเหนื่อย มีเจ็บแน่นหน้าอก ไอ หายใจเสียงวี้ด หรือมีไข้ร่วมด้วย ให้รีบไปพบแพทย์